Tirsdag aften overtager tidligere borgmester Erik Sørensen posten som formand for handels- og virksomhedsforeningen FREDERIK.

Det skriver kanalfrederikshavn.dk. Erik Sørensen overtager efter Ejvind Nielsen, der har siddet som formand for FREDERIK siden foreningen blev stiftet i 1999. Omkring 100 personer deltager i generalforsamlingen med en rundvisning på Scandic The Reef. FREDERIK har i alt 215 medlemmer.